**NORAKSTS**

Limbažos

**APSTIPRINĀTS**

ar Limbažu novada domes

25.11.2021. sēdes lēmumu Nr.572

(protokols Nr.10, 65.§)

**INTEREŠU IZGLĪTĪBAS UN PIEAUGUŠO NEFORMĀLĀS IZGLĪTĪBAS**

**PROGRAMMU LICENCĒŠANAS KOMISIJAS**

**NOLIKUMS**

*Izdots saskaņā ar*

*likuma “Par pašvaldībām” 41. panta pirmās daļas 2. punktu*

**I. Vispārīgie jautājumi**

1. Limbažu novada pašvaldības (turpmāk – Pašvaldība) Interešu izglītības un pieaugušo neformālās izglītības programmu licencēšanas komisija (turpmāk – Komisija) ir Limbažu novada domes (turpmāk – Dome) izveidota komisija, kuras kompetencē ir interešu izglītības un pieaugušo neformālās izglītības programmu licencēšana atbilstoši Limbažu novada pašvaldības saistošajiem noteikumiem “Par interešu izglītības un pieaugušo neformālās izglītības programmu licencēšanu”.
2. Komisija pakļauta Limbažu novada domei.
3. Komisijas darbu tehniski nodrošina Limbažu novada pašvaldības Izglītības pārvalde.
4. Informācija par Komisiju, tās sēdēm tiek ievietota Pašvaldības tīmekļa vietnē www.limbazi.lv.

**II. Komisijas galvenie uzdevumi**

1. Komisijas galvenie uzdevumi:

5.1. normatīvajos aktos noteiktajā kārtībā pieņemt lēmumu par licences izsniegšanu, atteikumu izsniegt licenci, papildu informācijas pieprasīšanu, licences dublikāta izsniegšanu vai licences anulēšanu;

5.2. atbilstoši savai kompetencei sniegt informāciju, veikt izskaidrojošu darbu un konsultēt Limbažu novada iedzīvotājus;

5.3. izskatīt Komisijai adresētos fizisko un juridisko personu iesniegumus un normatīvajos aktos noteiktajā kārtībā sniegt uz tiem atbildi.

**III. Komisijas tiesības**

1. Komisijai ir tiesības:

6.1. pieprasīt un saņemt no valsts, pašvaldību un citām institūcijām nepieciešamo informāciju Komisijas kompetencē esošo jautājumu risināšanai;

6.2. uzaicināt uz Komisijas sēdi speciālistus, ekspertus gadījumos, kad nepieciešama plašāka diskusija, lai pieņemtu lēmumu;

6.3. pieprasīt papildu informāciju un dokumentus, kas nepieciešami objektīvai lēmumu pieņemšanai;

6.4. atlikt jautājuma izskatīšanu gadījumā, ja nav nepieciešamās informācijas, par to 10 (desmit) darba dienu laikā pēc sēdes paziņojot licences pieprasītājam;

6.5. piedalīties Limbažu novada domes sēdēs, iesniegt priekšlikumus Komisijas kompetencē esošajos jautājumos.

**IV. Komisijas struktūra**

1. Komisiju 5 (piecu) locekļu sastāvā apstiprina Dome.
2. Komisijas priekšsēdētājs ir Limbažu novada pašvaldības Izglītības pārvaldes vadītājs.
3. Komisijas sekretāra pienākumus pilda Limbažu novada pašvaldības Izglītības pārvaldes lietvedis.
4. Komisijas priekšsēdētāja pienākumi ir:

10.1. plānot, organizēt un vadīt Komisijas darbu;

10.2. sasaukt un vadīt Komisijas sēdes, apstiprināt to darba kārtību;

10.3. noteikt Komisijas locekļu pienākumus un kontrolēt to izpildi;

10.4. organizēt Komisijas pieņemto lēmumu izpildes kontroli;

10.5. organizēt un nodrošināt Limbažu novada domei iesniedzamo priekšlikumu sagatavošanu jautājumos, kas ir Komisijas kompetencē;

10.6. parakstīt Komisijas sēdes protokolus, lēmumus, u.c. Komisijas sagatavotus dokumentus;

10.7. noteikt komisijas locekli, kurš aizvieto komisijas priekšsēdētāju tā prombūtnē.

1. Komisijas sekretāra pienākumi ir:

11.1. saskaņojot ar Komisijas priekšsēdētāju, noteikt Komisijas sēdes darba kārtībā iekļautos jautājumus;

11.2. uzaicināt uz Komisijas sēdi personas, kuru piedalīšanās Komisijas sēdē ir nepieciešama;

11.3. protokolēt Komisijas sēdes gaitu;

11.4. reģistrēt licences, nodrošināt to publicēšanu Limbažu novada pašvaldības Izglītības pārvaldes mājaslapā;

11.5. kārtot Komisijas lietvedību, nodrošināt dokumentu saglabāšanu.

**V. Komisijas darba organizācija**

1. Komisija darbojas pastāvīgi, tās darbības pamatforma ir sēdes, kuras tiek plānotas reizi mēnesī, bet var tikt sasauktas arī pēc nepieciešamības.
2. Komisijas tiek sasauktas ne vēlāk kā divu nedēļu laikā pēc licences pieprasītāja iesnieguma saņemšanas.
3. Nepieciešamības gadījumā Komisija uz sēdi ir tiesīga uzaicināt licences pieprasītāju.
4. Komisija ir tiesīga izskatīt iesniegumus, ja Komisijas sēdē piedalās ne mazāk kā trīs Komisijas locekļi.
5. Komisijas sēdes tiek protokolētas. Protokolu paraksta Komisijas priekšsēdētājs un sekretārs.
6. Balsošana Komisijas sēdē ir atklāta. Lēmums tiek pieņemts, ja par to nobalso vairāk nekā puse no klātesošajiem Komisijas locekļiem. Ja balsis sadalās vienādi, noteicošā ir Komisijas priekšsēdētāja balss.
7. Komisijas sēdes protokolā ierakstāmi Komisijas locekļu argumenti un iebildumi.
8. Komisija Domei sniedz pārskatu par savu darbību pēc Domes pieprasījuma.

**VI. Lēmumu pieņemšana un apstrīdēšana**

1. Komisijas lēmums stājas spēkā nākamajā dienā pēc tā pieņemšanas, ja lēmumā nav norādīts cits spēkā stāšanās termiņš.
2. Komisijas pieņemto lēmumu var apstrīdēt Domē, bet tās pieņemtais lēmums ir apstrīdams Administratīvā procesa likumā noteiktajā kārtībā.

**VII. Nobeiguma noteikumi**

1. Nolikums stājas spēkā 2022.gada 1.janvārī.
2. Ar šī Nolikuma spēkā stāšanās brīdi tiek atzīts par spēku zaudējušu Limbažu novada pašvaldības “Interešu izglītības un pieaugušo neformālās izglītības programmu licencēšanas komisijas nolikums”, kas apstiprināts 2017.gada 28.septembrī ar Limbažu novada domes lēmumu (protokols Nr.16, 33.§), Salacgrīvas novada Domes nolikums “Salacgrīvas novada domes Interešu un pieaugušo neformālās izglītības programmu licencēšanas komisijas nolikums”, kas apstiprināts 2011.gada 19.oktobrī (protokols Nr.13, 2.§), .§), “Interešu izglītības un neformālās izglītības licencēšanas kārtība Alojas novadā”, kas apstiprināti ar Alojas novada domes 2018. gada 24.maija lēmumu Nr.218 (protokols nr.10, 16§).

Limbažu novada pašvaldības

Domes priekšsēdētājs /paraksts/ D.Straubergs

**Noraksts PAREIZS**

Limbažu novada Centrālās administrācijas

Administratīvās nodaļas vadītāja A.Kamala

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**